ai4bharat/Pralekha huggingface dataset:
പ്രത്യേക സേവനങ്ങളും ഫീച്ചറുകളും
അതിർത്തി കടന്നുള്ള പണം ഇടപാടുകൾക്കായി ഭാരത് ബിൽ പേയ്മെന്റ് സിസ്റ്റം 
ന്യൂ ഡൽഹി: സെപ്റ്റംബർ 5, 2023
വൈദ്യുതി, വെള്ളം, ഗ്യാസ്, ടെലിഫോൺ, ഡിടിഎച്ച്, ഇൻഷുറൻസ് എന്നിവയുൾപ്പെടെ വിവിധ സേവനങ്ങൾക്കായി ഉപഭോക്താക്കൾക്ക് എപ്പോൾ വേണമെങ്കിലും എവിടെ നിന്നും തുക അടയ്ക്കാൻ കഴിയുന്ന ഒരു സംയോജിത ബിൽ പേയ്മെന്റ് സംവിധാനമായ ഭാരത് ബിൽ പേയ്മെന്റ് സിസ്റ്റം 2014-ൽ ആരംഭിച്ചു. ഏജന്റുമാരുടെ ഒരു ശൃംഖലയിലൂടെ, ഒന്നിലധികം പേയ്മെന്റ് മോഡുകൾ പ്രവർത്തനക്ഷമമാക്കിയിട്ടുള്ള ഈ സംവിധാനത്തിൽ പേയ്മെന്റിന്റെ തൽക്ഷണ സ്ഥിരീകരണം ലഭിക്കും. ഡിജിറ്റൽ പേയ്മെന്റുകൾ, സാമ്പത്തിക ഉൾപ്പെടുത്തൽ, കാര്യക്ഷമവും സുരക്ഷിതവുമായ ഇടപാട് സംവിധാനങ്ങൾ എന്നിവ പ്രോത്സാഹിപ്പിക്കുന്നതിനുള്ള ഇന്ത്യയുടെ മുന്നേറ്റവുമായി ഇത് ബന്ധപ്പെട്ടിരിക്കുന്നു.
ആവർത്തിച്ചുള്ള പേയ്മെന്റുകൾ നടത്തപ്പെടുന്ന എല്ലാ വിഭാഗങ്ങളിലെയും 21,000-ത്തിലധികം ബില്ലർമാർ  നിലവിൽ, ഈ പ്ലാറ്റ്ഫോമിൽ ഉണ്ട്. BBPS ക്രോസ്-ബോർഡർ ബിൽ പേയ്മെന്റ് ഉപയോഗിച്ച്, വിദേശ രാജ്യങ്ങളിൽ താമസിക്കുന്ന പ്രവാസികൾക്ക്, ഇന്ത്യയിലെ അവരുടെ കുടുംബങ്ങൾക്ക് വേണ്ടി യൂട്ടിലിറ്റി, വിദ്യാഭ്യാസം, മറ്റ് ബിൽ പേയ്മെന്റുകൾ എന്നിവ നടത്താനുള്ള സൗകര്യം ഇതിലുണ്ട്. യുഎഇയിൽ നിന്ന് ഇത്തരത്തിൽ പെയ്മെന്റ്കൾ സ്വീകരിക്കാൻ BBPS പ്രാപ്തമാക്കിയിരിക്കുന്നു.
അതിനാൽ, ഭാരത് ബിൽപേയുടെ ക്രോസ് ബോർഡർ ബിൽ പേയ്മെന്റ് സംവിധാനം ഉപയോഗിച്ച് ലോകത്തിന്റെ ഏത് കോണിൽ നിന്നും തികഞ്ഞ സുരക്ഷയോടെ നിങ്ങളുടെ ബില്ലുകൾ പരിധികളില്ലാതെ അടയ്ക്കുക.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 175.03 കോടി കവിഞ്ഞു
കഴിഞ്ഞ 24 മണിക്കൂറിനിടെ വിതരണം ചെയ്തത് 36.28 ലക്ഷത്തിലധികം ഡോസ് വാക്സിനുകള്
രോഗമുക്തി നിരക്ക് നിലവില് 98.21%
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 22,270 പേര്ക്ക്
രാജ്യത്ത് ചികിത്സയിലുള്ളവരുടെ എണ്ണം നിലവില് 2,53,739
പ്രതിവാര രോഗസ്ഥിരീകരണ നിരക്ക് 2.50%
കഴിഞ്ഞ 24 മണിക്കൂറിനിടെ നല്കിയ 36.28 ലക്ഷത്തിലധികം  ഡോസുള്പ്പെടെ, ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 175.03 കോടി  പിന്നിട്ടു. 1,98,09,200 സെഷനുകളിലൂടെയാണ് ഈ നേട്ടം കൈവരിച്ചത്.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,04,00,492
രണ്ടാം ഡോസ് 99,49,833
കരുതല് ഡോസ് 40,22,962
മുന്നണിപ്പോരാളികള്
ഒന്നാം ഡോസ് 1,84,07,428
രണ്ടാം ഡോസ് 1,74,11,477
കരുതല് ഡോസ് 57,83,690
15-18 പ്രായപരിധിയിലുള്ളവര്
ഒന്നാം ഡോസ് 5,34,31,024
രണ്ടാം ഡോസ് 2,06,81,828
18-44 പ്രായപരിധിയിലുള്ളവര്
ഒന്നാം ഡോസ് 55,00,31,980
രണ്ടാം ഡോസ് 43,42,94,627
45-59 പ്രായപരിധിയിലുള്ളവര്
ഒന്നാം ഡോസ് 20,19,86,306
രണ്ടാം ഡോസ് 17,80,23,333
60നുമേല് പ്രായമുള്ളവര്
ഒന്നാം ഡോസ് 12,61,61,897
രണ്ടാം ഡോസ് 11,09,06,468
കരുതല് ഡോസ് 88,93,489
കരുതല് ഡോസ് 1,87,00,141
ആകെ 1,75,03,86,834
കഴിഞ്ഞ 24 മണിക്കൂറിനുള്ളില് 60,298 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,20,37,536ആയി.
ദേശീയ രോഗമുക്തി നിരക്ക് 98.21% ആണ്.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 22,270 പേര്ക്കാണ്.
നിലവില് 2,53,739 പേരാണ് ചികിത്സയിലുള്ളത്. നിലവില് ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.59ശതമാനമാണ്.
രാജ്യത്തെ പരിശോധനാശേഷി തുടര്ച്ചയായി വര്ധിപ്പിക്കുകയാണ്. കഴിഞ്ഞ 24 മണിക്കൂറിനുള്ളില് 12,35,471 പരിശോധനകള് നടത്തി. ആകെ 75.81 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 2.50 ശതമാനമാണ്. പ്രതിദിന രോഗസ്ഥിരീകരണ നിരക്ക് 1.80 ശതമാനമാണ്.
(ND MRD
നിയമ, നീതി മന്ത്രാലയം
2020 ജൂൺ മുതൽ ഒക്ടോബർ വരെ,15 സംസ്ഥാനങ്ങളിലായി നടത്തിയ 27 ഇ - ലോക് അദാലത്തുകളിലായി 2.51 ലക്ഷം കേസുകൾ തീർപ്പാക്കി
മഹാമാരി മൂലം ഉണ്ടായ പ്രതിസന്ധി കാലയളവിൽ കേസുകൾ, ക്രിയാത്മകമായി കൈകാര്യം ചെയ്യുന്നതിന് ലീഗൽ സർവ്വീസ് അതോറിറ്റി, ലോക് അദാലത്തുകളുടെ പ്രവർത്തനം വെർച്ച്വൽ രീതിയിലേക്ക് മാറ്റി. 2020 ജൂൺ മുതൽ ഒക്ടോബർ വരെയുള്ള കാലയളവിൽ 15 സംസ്ഥാനങ്ങളിലായി,നടത്തിയ 27 ഇ - ലോക് അദാലത്തുകളിൽ 4.83 ലക്ഷം കേസുകൾ, പരിഗണിച്ചു.ഇവയിൽ 2.51 ലക്ഷം കേസുകൾ തീർപ്പാക്കി.
ഒത്തുതീർപ്പ് വ്യവസ്ഥയായി 1409 കോടി രൂപ വിധിച്ചു. 2020 നവംബറിൽ ഉത്തർപ്രദേശ് ഉത്തരാഖണ്ഡ്, തെലങ്കാന സംസ്ഥാനങ്ങളിൽ ഇ - അദാലത്തുകൾ സംഘടിപ്പിച്ചിട്ടുണ്ട്. ഇതുവരെ,16,651 കേസുകൾ പരിഗണിക്കുകയും,12,686 കേസുകൾ, തീർപ്പാക്കുകയും,107.4 കോടി രൂപ ഒത്തുതീർപ്പായി വിധിക്കുകയും ചെയ്തു.
കേസുകൾ കോടതിയിൽ എത്തുന്നതിനുമുൻപോ, കോടതിയിൽ അനിശ്ചിതമായി തീർപ്പാക്കാതെ ഇരിക്കുന്ന കേസുകളോ ഉഭയകക്ഷി സമ്മതത്തോടെ പരിഹരിക്കുന്ന, ബദൽ തർക്ക പരിഹാര സംവിധാനമാണ്, ലീഗൽ സർവീസസ് അതോറിറ്റിയുടെ ആഭിമുഖ്യത്തിൽ കേന്ദ്ര-സംസ്ഥാന തലങ്ങളിൽ, നടത്തിവരുന്ന ലോക് അദാലത്തുകൾ. സൗജന്യമായി,വേഗത്തിൽ നീതി പരിഹാരം ലഭ്യമാക്കുന്ന ഈ സംവിധാനം, സങ്കീർണ്ണമായ വിചാരണയുടെ പ്രതികൂല കാലാവസ്ഥകളെ ഒഴിവാക്കുന്നതിനും, സമയവും, പണവും ലാഭിക്കുന്നതിനും സഹായിക്കും. കോടതികളിൽ ദീർഘകാലമായി, കെട്ടിക്കിടക്കുന്ന കേസുകളുടെ ഭാരം കുറയ്ക്കുന്നതിനും, ലോക് അദാലത്തുകൾ സഹായിക്കും.
പ്രധാനമന്ത്രിയുടെ ഓഫീസ്
ആഷാഢി ഏകാദശി ദിനത്തിൽ പ്രധാനമന്ത്രി ജനങ്ങൾക്ക് ആശംസകൾ നേർന്നു
ആഷാഢി ഏകാദശി ദിനത്തിൽ പ്രധാനമന്ത്രി ശ്രീ നരേന്ദ്ര മോദി ജനങ്ങളെ അഭിവാദ്യം ചെയ്തു.
ഒരു ട്വീറ്റിൽ പ്രധാനമന്ത്രി പറഞ്ഞു, "ആഷാഢി ഏകാദശിയുടെ ശുഭദിനത്തിൽ, എല്ലാവര്ക്കും എന്റെ ആശംസകൾ. ഈ പ്രത്യേക ദിനത്തിൽ, സമൃദ്ധമായ സന്തോഷവും ആരോഗ്യവും കൊണ്ട് നമ്മെ അനുഗ്രഹിക്കണമെന്ന് വിത്താൽ പ്രഭുവിനോട് പ്രാർത്ഥിക്കാം. വാർക്കരി പ്രസ്ഥാനം ഐക്യത്തിനും സമത്വത്തിനും പ്രാധാന്യം നൽകുന്ന നമ്മുടെ പാരമ്പര്യത്തിന്റെ ഏറ്റവും മികച്ചവയെ പ്രതിനിധീകരിക്കുന്നു.
(
ആരോഗ്യ, കുടുംബക്ഷേമ മന്ത്രാലയം
കോവിഡ്- 19 ഏറ്റവും പുതിയ വിവരങ്ങൾ
രാജ്യവ്യാപകമായി പ്രതിരോധ കുത്തിവയ്പ്പ് യജ്ഞത്തിൻ കീഴിൽ ഇതുവരെ 220.66 കോടി വാക്സിൻ ഡോസുകൾ  നൽകിയിട്ടുണ്ട്.
കഴിഞ്ഞ 24 മണിക്കൂറിനുള്ളിൽ 9,981 ഡോസുകൾ നൽകി
രാജ്യത്തെ സജീവ കേസുകളുടെ എണ്ണം നിലവിൽ16,354 ആണ്
സജീവ കേസുകൾ 0.04% ആണ്.
രോഗമുക്തി നിരക്ക് നിലവിൽ 98.77% ആണ്
കഴിഞ്ഞ 24 മണിക്കൂറിനുള്ളിൽ 2,994 പേർക്ക് രോഗമുക്തി ; മൊത്തം രോഗമുക്തർ 4,41,71,551
ആയി വർധിച്ചു
കഴിഞ്ഞ 24 മണിക്കൂറിനിടെ 2,994 പുതിയ കേസുകളാണ് റിപ്പോർട്ട് ചെയ്തത്
പ്രതിദിന രോഗ സ്ഥിരീകരണ നിരക്ക് 
പ്രതിവാര സ്ഥിരീകരണ നിരക്ക് 
ഇതുവരെ നടത്തിയ മൊത്തം പരിശോധനകൾ 92.16 കോടി; കഴിഞ്ഞ 24 മണിക്കൂറിനുള്ളിൽ 1,43,364 പരിശോധനകൾ നടത്തി.
-ND-
(Visitor Counter : 59
യുവജനകാര്യ, കായിക മന്ത്രാലയം
ആഗോള മിനിസ്റ്റീരിയൽ ഫോറത്തിൽ കോമൺവെൽത്ത് സെക്രട്ടറി ജനറൽ 'ഫിറ്റ് ഇന്ത്യ 'മുന്നേറ്റത്തെ അഭിനന്ദിച്ചു;
മഹാമാരി കാലത്ത് രോഗപ്രതിരോധശേഷി നേടുന്നതിന് ഫിറ്റ്നെസ്സ് ബോധവൽക്കരണം ഇന്ത്യക്കാരെ സഹായിച്ചതായി കേന്ദ്ര യുവജനകാര്യ, കായിക മന്ത്രി ശ്രീ കിരൺ റിജിജു
കോവിഡ് 19 ന് ശേഷം ഇന്ത്യയിൽ കായികമത്സരങ്ങൾ പുനരാരംഭിക്കുന്നത് സംബന്ധിച്ചും കോവിഡ് കാലഘട്ടത്തിൽ സംയോജിത കായിക നയം രൂപീകരിക്കുന്നതിലെ പങ്കാളിത്തം സംബന്ധിച്ചുമുള്ള ആശയങ്ങൾ കേന്ദ്ര യുവജന കായികമന്ത്രി ശ്രീ കിരൺ റിജിജു കോമൺവെൽത്ത് മന്ത്രിതല ഫോറത്തിൽ പങ്കുവെച്ചു.എല്ലാ കോമൺവെൽത്ത് രാജ്യങ്ങളുടെയും പങ്കാളിത്തത്തോടെ നടന്ന ആഗോള ഫോറത്തിൽ വീഡിയോ കോൺഫറൻസിലൂടെയാണ് അദ്ദേഹം പങ്കെടുത്തത്. കോമൺവെൽത്ത് രാജ്യങ്ങളുടെ അംഗങ്ങളെന്ന നിലയിൽ എല്ലാ പ്രശ്നങ്ങളിലും പ്രത്യേകിച്ച്, ഇതുപോലെ ഒരു കാലഘട്ടത്തിൽ, നാം ഒറ്റക്കെട്ടായി നിൽക്കണം എന്ന് ശ്രീ റിജിജു അഭിപ്രായപ്പെട്ടു. മഹാമാരി കാലത്ത് പൗരന്മാർ ആരോഗ്യമുള്ളവരായിരിക്കുന്നതിന്റെ പ്രാധാന്യം ചൂണ്ടിക്കാട്ടിയ അദ്ദേഹം, ഇന്ത്യയിൽ കഴിഞ്ഞ വർഷം പ്രധാനമന്ത്രി ശ്രീ നരേന്ദ്രമോദി ഉദ്ഘാടനം ചെയ്ത'ഫിറ്റ് ഇന്ത്യ മുന്നേറ്റം' ജനങ്ങളെ ആരോഗ്യം ഉള്ളവരും പ്രതിരോധശേഷിയുള്ളവരുമാക്കാൻ സഹായിച്ചു എന്ന് പറഞ്ഞു. കോവിഡ് മഹാമാരിക്കെതിരായ പോരാട്ടത്തിൽ ഈ മുന്നേറ്റം സഹായകമായെന്നും അദ്ദേഹം അഭിപ്രായപ്പെട്ടു. കോവിഡ് കാലത്ത് ജനങ്ങൾക്ക് ഫിറ്റ്നെസ് ബോധവൽക്കരണം നൽകുന്നതിന് നിരവധി ഓൺലൈൻ പരിപാടികളിലൂടെ കഴിഞ്ഞിട്ടുണ്ട്. എല്ലാ പ്രായത്തിൽ പെട്ടവർക്കും ഉള്ള ആരോഗ്യം, പോഷണം, വ്യായാമം എന്നിവയെപ്പറ്റിയുള്ള വിദഗ്ധ നിർദ്ദേശങ്ങൾ ഈ പരിപാടിയിലൂടെ നൽകാനായി. കോമൺവെൽത്ത് സെക്രട്ടറി ജനറൽ പട്രീഷ്യ സ്കോട്ട്ലൻഡ് മഹാമാരിക്കെതിരായ പോരാട്ടത്തിൽ ഇന്ത്യ സ്വീകരിച്ച നിർണായക നടപടിയാണ് ഇതെന്ന് അഭിനന്ദിച്ചു. കായിക ഇനവുമായി ബന്ധപ്പെട്ട വൈവിധ്യത്തെ പറ്റിയും കായികതാരങ്ങൾക്കും പരിശീലകർക്കും ഓൺലൈൻ വഴി പരിശീലനവും നൈപുണ്യ വർദ്ധന കോഴ്സുകളും നൽകുന്നത് എങ്ങനെയെന്നുo ശ്രീറിജിജു വിശദമാക്കി.
വിവിധ കായികവിഭാഗങ്ങളിലായി മത്സരങ്ങൾ പുനരാരംഭിക്കുന്ന കാര്യം പരിഗണനയിലുണ്ടെന്നും സെപ്റ്റംബറിലോ ഒക്ടോബറിലോ ഇന്ത്യയിൽ കായികമത്സരങ്ങൾ പുനരാരംഭിക്കാൻ കഴിയുമെന്നാണ് പ്രതീക്ഷിക്കുന്നതെന്നും അദ്ദേഹം കൂട്ടിച്ചേർത്തു. കോവിഡ് പ്രതിരോധ പോരാട്ടത്തിൽ യുവജനക്ഷേമ മന്ത്രാലയത്തിന് കീഴിലെ യുവ സന്നദ്ധസേവകരുടെ സംഭാവനകളും അദ്ദേഹം പങ്കുവെച്ചു.
ആരോഗ്യ, കുടുംബക്ഷേമ മന്ത്രാലയം
65 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂഡൽഹി, സെപ്റ്റംബർ 3, 2021
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 65 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്. 1,20,95,700 ഡോസുകൾ കൂടി ഉടൻ ലഭ്യമാക്കും.
4.36 കോടി  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
RRTN
(Visitor Counter : 171
രാജ്യരക്ഷാ മന്ത്രാലയം
യുദ്ധവും സൈനിക നീക്കങ്ങളും സംബന്ധിച്ച ചരിത്ര രേഖകളുടെ ശേഖരണം,സമാഹരണം, രേഖകള് രഹസ്യപ്പട്ടികയില് നിന്നു നീക്കം ചെയ്യൽ എന്നിവ സംബന്ധിച്ച നയത്തിന് പ്രതിരോധ മന്ത്രി ശ്രീ രാജ്നാഥ് സിംഗ് അംഗീകാരം നൽകി
ന്യൂഡൽഹി 12, ജൂൺ ,2021
യുദ്ധവും സൈനിക നീക്കങ്ങളും സംബന്ധിച്ച ചരിത്ര രേഖകളുടെ ശേഖരണം,സമാഹരണം, രേഖകള് രഹസ്യപ്പട്ടികയില് നിന്നു നീക്കം ചെയ്യൽ, പ്രസിദ്ധീകരണം എന്നിവ സംബന്ധിച്ച നയത്തിന് പ്രതിരോധ മന്ത്രി ശ്രീ രാജ്നാഥ് സിംഗ് അംഗീകാരം നൽകി. പ്രതിരോധ മന്ത്രാലയത്തിന് കീഴിലുള്ള കര-നാവിക-വ്യോമ സേനകൾ, ഇന്റഗ്രേറ്റഡ് ഡിഫൻസ് സ്റ്റാഫ്, അസം റൈഫിൾസ്, ഇന്ത്യൻ കോസ്റ്റ് ഗാർഡ് എന്നിവയുൾപ്പെടെയുള്ള എല്ലാ വിഭാഗങ്ങളിലും സൂക്ഷിച്ചിട്ടുള്ള യുദ്ധ ഡയറികൾ, ഔദ്യോഗിക കത്തുകൾ, സൈനിക നീക്കങ്ങൾ സംബന്ധിച്ച് രേഖപ്പെടുത്തിയ പുസ്തകങ്ങൾ എന്നിവയുൾപ്പെടെയുള്ളവ, ശരിയായ പരിപാലനം, ശേഖരണം, രേഖപ്പെടുത്തൽ എന്നിവയ്ക്കായി പ്രതിരോധ മന്ത്രാലയത്തിന്റെ ചരിത്ര വിഭാഗത്തിലേക്ക് മാറ്റണമെന്നാണ് നയം വിഭാവനം ചെയ്യുന്നത്.
പബ്ലിക് റെക്കോർഡ് ആക്റ്റ് 1993, പബ്ലിക് റെക്കോർഡ് റൂൾസ് 1997 എന്നിവയിൽ കാലാകാലങ്ങളിൽ വരുത്തിയ ഭേദഗതികൾ പ്രകാരം രേഖകൾ രഹസ്യപ്പട്ടികയില് നിന്നു നീക്കുന്നതിനുള്ള ഉത്തരവാദിത്തം അതത് സൈനിക വിഭാഗങ്ങൾക്കാണ്. പുതിയ നയമനുസരിച്ച്, 25 വർഷത്തിനുള്ളിൽ രേഖകൾ രഹസ്യപ്പട്ടികയില് നിന്നു നീക്കാവുന്നതാണ്. 25 വർഷത്തിൽ കൂടുതൽ പഴക്കമുള്ള രേഖകൾ ആർക്കൈവൽ വിദഗ്ധർ വിലയിരുത്തുകയും യുദ്ധവും സൈനിക നീക്കങ്ങളും സംബന്ധിച്ച് സമാഹരിച്ച ചരിത്ര രേഖകൾ നാഷണൽ ആർക്കൈവ്സ് ഓഫ് ഇന്ത്യയിലേക്ക് മാറ്റുകയും വേണം.
യുദ്ധവും സൈനിക നീക്കങ്ങളും സംബന്ധിച്ച ചരിത്ര രേഖകളുടെ സമാഹാരം, പ്രസിദ്ധീകരണത്തിനുള്ള , അംഗീകാരം എന്നീ കാര്യങ്ങൾ വിവിധ വകുപ്പുകളുമായി ഏകോപിപ്പിക്കുന്നതിനുള്ള ഉത്തരവാദിത്തം രാജ്യരക്ഷാ മന്ത്രാലയത്തിന്റെ ചരിത്ര വിഭാഗത്തിനായിരിക്കും. രാജ്യരക്ഷാ മന്ത്രാലയം ജോയിന്റ് സെക്രട്ടറിയുടെ നേതൃത്വത്തിൽ വിദേശ - ആഭ്യന്തര മന്ത്രാലയ പ്രതിനിധികൾ, സൈനികവിഭാഗങ്ങളുടെ പ്രതിനിധികൾ, സൈനിക ചരിത്രകാരന്മാർ  എന്നിവർ അടങ്ങിയ ഒരു സമിതിക്കായിരിക്കും യുദ്ധവും സൈനിക നീക്കങ്ങളും സംബന്ധിച്ച ചരിത്ര രേഖകളുടെ സമാഹാരണത്തിനുള്ള ചുമതല.
യുദ്ധവും സൈനിക നീക്കങ്ങളും സംബന്ധിച്ച ചരിത്ര രേഖകളുടെ സമാഹരണത്തിനും പ്രസിദ്ധീകരണത്തിനും നയത്തിൽ വ്യക്തമായ സമയപരിധി നിശ്ചയിച്ചിട്ടുണ്ട്. യുദ്ധവും സൈനിക നീക്കങ്ങളും പൂർത്തിയായി രണ്ട് വർഷത്തിനുള്ളിൽ മേൽ സൂചിപ്പിച്ച സമിതി രൂപീകരിക്കണം. അതിനുശേഷം, രേഖകളുടെ ശേഖരണവും സമാഹാരണവും മൂന്ന് വർഷത്തിനുള്ളിൽ പൂർത്തിയാക്കി ബന്ധപ്പെട്ട എല്ലാവർക്കുമായി നൽകണം.
പഠിച്ച പാഠങ്ങൾ വിശകലനം ചെയ്യുന്നതിനും ഭാവിയിലെ തെറ്റുകൾ ഒഴിവാക്കുന്നതിനും യുദ്ധ ചരിത്ര രചനയും, യുദ്ധരേഖകൾ രഹസ്യപ്പട്ടികയില് നിന്നു നീക്കേണ്ടതും അത്യാവശ്യമാണെന്ന ശുപാർശ നൽകിയത് കെ സുബ്രഹ്മണ്യന്റെ നേതൃത്വത്തിലുള്ള കാർഗിൽ റിവ്യൂ കമ്മിറ്റിയും എൻ എൻ വോറ കമ്മിറ്റിയുമാണ്. കാർഗിൽ യുദ്ധത്തിനുശേഷം, ദേശീയ സുരക്ഷ വിലയിരുത്തിയ മന്ത്രിതല സമിതിയും ആധികാരികവും അഭിലഷണീയവുമായ യുദ്ധ ചരിത്ര രചനയെക്കുറിച്ച് സൂചിപ്പിക്കുകയുണ്ടായി.
യുദ്ധസംബന്ധമായ ചരിത്രം സമയബന്ധിതമായി പ്രസിദ്ധീകരിക്കുന്നത് ജനങ്ങൾക്ക് സംഭവങ്ങളുടെ കൃത്യമായ വിവരണം നൽകുകയും അക്കാദമിക് ഗവേഷണത്തിന് ആവശ്യമായ ആധികാരിക വിവരങ്ങൾ ലഭ്യമാക്കുകയും അടിസ്ഥാനരഹിതമായ അഭ്യൂഹങ്ങൾ തടയുകയും ചെയ്യും.
I E
(Visitor Counter : 203
പ്രധാനമന്ത്രിയുടെ ഓഫീസ്
കോമൺവെൽത്ത് ഗെയിംസിൽ വെങ്കല മെഡൽ നേടിയ ശ്രീകാന്ത് കിഡംബിയെ പ്രധാനമന്ത്രി അഭിനന്ദിച്ചു
ഇത് അദ്ദേഹത്തിന്റെ നാലാമത്തെ കോമൺവെൽത്ത് മെഡലാണെന്നത് അദ്ദേഹത്തിന്റെ വൈദഗ്ധ്യവും സ്ഥിരതയും കാണിക്കുന്നു: പ്രധാനമന്ത്രി
വെങ്കല മെഡൽ നേടിയ ശ്രീകാന്ത് കിഡംബിയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ശ്രീകാന്ത് കിഡംബിയുടെ നാലാമത്തെ കോമൺവെൽത്ത് ഗെയിംസ് മെഡലിൽ പ്രധാനമന്ത്രി സന്തോഷം പ്രകടിപ്പിച്ചു.
പ്രധാനമന്ത്രി ട്വീറ്റ് ചെയ്തു :
"ഇന്ത്യൻ ബാഡ്മിന്റണിലെ പ്രതിഭകളിലൊരാളായ കിടംബി തന്റെ വ്യക്തിഗത മത്സരത്തിൽ വെങ്കലം നേടി. ഇത് അദ്ദേഹത്തിന്റെ നാലാമത്തെ കോമൺവെൽത്ത് ഗെയിംസ് മെഡലാണെന്നത് അദ്ദേഹത്തിന്റെ വൈദഗ്ധ്യവും സ്ഥിരതയും കാണിക്കുന്നു. അദ്ദേഹത്തിന് അഭിനന്ദനങ്ങൾ. വളർന്നുവരുന്ന അത്ലറ്റുകൾക്ക് അദ്ദേഹം തുടർന്നും പ്രചോദനം നൽകുകയും ഇന്ത്യയെ കൂടുതൽ അഭിമാനഭരിതമാക്കുകയും ചെയ്യട്ടെ.
--ND--
One of the stalwarts of Indian Badminton, @srikidambi wins a Bronze medal in his CWG individual match. This is his fourth CWG medal thus showing his skill and consistency. Congratulations to him. May he keep inspiring budding athletes and make India even prouder. #Cheer4India pic.twitter.com/vFOl2RbP2M
— Narendra Modi  August 8, 2022
(
വിദ്യാഭ്യാസ മന്ത്രാലയം
സിബിഎസ്ഇ പത്താം ക്ലാസ് ഫലങ്ങൾ പ്രഖ്യാപിച്ചു;
തിരുവനന്തപുരം മേഖലയക്ക് ഏറ്റവും ഉയർന്ന വിജയശതമാനം
സെൻട്രൽ ബോർഡ് ഓഫ് സെക്കൻഡറി എജ്യുക്കേഷൻ  പത്താം ക്ലാസ് ഫലം പ്രഖ്യാപിച്ചു. 99.28 ശതമാനം വിജയത്തോടെ തിരുവനന്തപുരം മേഖല മികച്ച പ്രകടനം കാഴ്ചവച്ചു. ചെന്നൈ മേഖല 98.95 ശതമാനത്തോടെ രണ്ടാമതും ബംഗളൂരു 98.23 ശതമാനം വിജയശതമാനവുമായി മൂന്നാം സ്ഥാനത്തുമാണ്. ആകെ 18, 73,015 വിദ്യാർത്ഥികൾ പരീക്ഷയെഴുതി. അതിൽ 17, 13,121 വിദ്യാർത്ഥികൾ പാസായി. ഈ വർഷത്തെ ആകെ വിജയശതമാനം 91.46 ആണ്.
കൂടുതൽ വിവരങ്ങൾ ഇപ്രകാരം:
മേഖല–- വിജയശതമാനം
1. തിരുവനന്തപുരം–- 99.28
2. ചെന്നൈ –- 98.95
3. ബംഗളൂരു –-98.23
4. പുനെ–- 98.05
5. അജ്മീർ–- 96.93
6. പഞ്ച്കുള–-94.31
7. ഭുവനേശ്വർ–- 93.20
8. ഭോപാൽ –-92.86
9. ചണ്ഡീഗഡ്–- 91.83
10. പട്ന–- 90.69
11. ഡെറാഡൂൺ–- 89.72
12.പ്രയാഗ്രാജ്–- 89.12
13. നോയ്ഡ–- 87.51
14. ഡൽഹി വെസ്റ്റ്–- 85.96
15. ഡൽഹി ഈസ്റ്റ്–- 85.79
16. ഗുവാഹത്തി–- 79.12
വിശദവിവരങ്ങള്ക്ക് : https://pib.gov.in/PressReleseDetail.aspx?PRID=1638740(Visitor Counter : 118
ആരോഗ്യ, കുടുംബക്ഷേമ മന്ത്രാലയം
കോവിഡ്-19 : പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 48.93 കോടി ഡോസ് വാക്സിൻ
രാജ്യത്താകമാനം ഇതുവരെ 3,09,74,748 പേർ രോഗമുക്തരായി
രോഗമുക്തി നിരക്ക് 97.37%
കഴിഞ്ഞ 24 മണിക്കൂറിനിടെ 41,726 പേർ സുഖം പ്രാപിച്ചു
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 42,982 പേർക്ക്
രാജ്യത്ത് നിലവിൽ ചികിത്സയിലുള്ളവർ 4,11,076
ചികിത്സയിലുള്ളത് ആകെ രോഗബാധിതരുടെ 1.29 ശതമാനം
പ്രതിവാര രോഗസ്ഥിരീകരണ നിരക്ക് 5 ശതമാനത്തിൽ താഴെയായി തുടരുന്നു; നിലവിൽ ഇത് 2.37 ശതമാനമാണ്
പ്രതിദിന രോഗസ്ഥിരീകരണ നിരക്ക് 2.58%; തുടർച്ചയായ പത്താം ദിവസവും മൂന്നു ശതമാനത്തിൽ താഴെ
പരിശോധനാശേഷി ഗണ്യമായി വർധിപ്പിച്ചു - ആകെ നടത്തിയത് 47.48 കോടി പരിശോധനകൾ.
ട്രാൻസ്ജെൻഡർ പേഴ്സൺസ്  പ്രധാനമന്ത്രി നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അംഗീകരിച്ചു. പാര്ലമെന്റിന്റെ നടപ്പു സമ്മേളനത്തില് ബില് അവതരിപ്പിക്കും.
അവരുടെ സാമൂഹിക, സാമ്പത്തിക, വിദ്യാഭ്യാസപരമായ ശാക്തീകരണമാണ് ബില് ലക്ഷ്യം വയ്ക്കുന്നത്.
ഫലപ്രാപ്തി
ട്രാൻസ്ജെൻഡർ സമൂഹത്തെ അപമാനത്തില്നിന്നു കരകയറ്റുകയും പാര്ശ്വവല്കരിക്കപ്പെട്ടിരിക്കുന്ന അവര്ക്കെതിരായ വിവേചനവും അക്രമങ്ങളും അവസാനിപ്പിച്ചു സമൂഹത്തിന്റെ മുഖ്യധാരയിലേക്കു കൊണ്ടുവരികയും ചെയ്യുന്ന ബില് ഗണ്യമായ എണ്ണം ട്രാൻസ്ജെൻഡർ വിഭാഗക്കാര്ക്കു ഗുണകരമാകും. ഇത് അവരെ സമൂഹം ഉള്ക്കൊള്ളുന്ന സാഹചര്യം സൃഷ്ടിക്കുകയും അവരെ സമൂഹത്തിലെ ക്രിയാത്മക അംഗങ്ങളാക്കി മാറ്റുകയും ചെയ്യും.
പശ്ചാത്തലം
സമൂഹത്തിലെ സാധാരണ വിഭാഗങ്ങളായ പുരുഷന്റെയോ സ്ത്രീയുടെയോ ഭാവങ്ങളില്ലാത്ത ട്രാൻസ്ജെൻഡർ സമൂഹം രാജ്യത്ത് ഏറ്റവുമധികം വിവേചനം അഭിമുഖീകരിക്കുന്ന വിഭാഗമാണ്. അതിന്റെ പ്രത്യാഘാതമായി അവര് സമൂഹത്തില്നിന്നു പുറന്തള്ളപ്പെടുകയും വിവേചനം, വിദ്യാഭ്യാസ പിന്നാക്കാവസ്ഥ, തൊഴിലില്ലായ്മ, ചികില്സാ സൗകര്യങ്ങളുടെ കുറവ് തുടങ്ങിയവ അനുഭവിക്കേണ്ടിവരികയും ചെയ്യുന്നു. ഈ ബില് ട്രാൻസ്ജെൻഡർ സമൂഹത്തെ സാമൂഹികമായും വിദ്യാഭ്യാസപരമായും സാമ്പത്തികമായും ശാക്തീകരിക്കും.
ജൽ ശക്തി മന്ത്രാലയം
100 ദിവസത്തിനുള്ളില് ഓരോ സ്കൂളിനും അംഗന്വാടി കേന്ദ്രത്തിനും പൈപ്പ് കുടിവെള്ള വിതരണം ഉറപ്പാക്കുക എന്ന പ്രധാനമന്ത്രി നരേന്ദ്ര മോദിയുടെ ദര്ശനം നടപ്പാക്കുന്നതിന് ജമ്മു കശ്മീര് സര്വസജ്ജം
2023-24ല് ദേശീയ തലത്തില് നടപ്പാക്കുക എന്ന ലക്ഷ്യത്തിനും മുമ്പേ 2022 ഡിസംബറോടെ ജമ്മു കശ്മീരില് എല്ലായിടത്തും പൈപ്പ് കുടിവെള്ളം എത്തിക്കുക ലക്ഷ്യം.
രാജ്യത്തൊട്ടാകെയുള്ള എല്ലാ സ്കൂളുകളിലും അങ്കണവാടി കേന്ദ്രങ്ങളിലും കുടിവെള്ള വിതരണം ഉറപ്പാക്കുന്നതിന് പ്രധാനമന്ത്രി നരേന്ദ്ര മോദിയുടെ നിര്ദേശപ്രകാരം 2020 ഒക്ടോബര് 2 ന് ജല് ശക്തി മന്ത്രാലയം ആരംഭിച്ച 100 ദിവസ പ്രചാരണ കാലയളവിനുള്ളില് കേന്ദ്രഭരണ പ്രദേശമായ ജമ്മു കശ്മീരിലെ ഈ സ്ഥാപനങ്ങളിലെല്ലാം സുരക്ഷിത വെള്ളം നല്കി പ്രധാനമന്ത്രിയുടെ കാഴ്ചപ്പാട് നിറവേറ്റുന്നു. ഇതോടെ സ്കൂളുകള് വീണ്ടും തുറക്കുമ്പോള് കുട്ടികള്ക്ക് കുടിവെള്ളത്തിനും കൈ കഴുകുന്നതിനും ടോയ്ലറ്റുകളില് ഉപയോഗിക്കുന്നതിനും പൈപ്പ് വെള്ളം ലഭ്യമാകും.
സംസ്ഥാനങ്ങളിലും കേന്ദ്രഭരണ പ്രദേശങ്ങളിലും ജല് ജീവന് ദൗത്യം  നടപ്പാക്കുന്നതിന്റെ പുരോഗതി വിലയിരുത്തുന്നതിനായി, എല്ലാ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും അര്ധവാര്ഷിക അവലോകനം നടത്തി. ദേശീയ ജല് ജീവന് മിഷന് ടീം, ജല്ശക്തി മന്ത്രാലയം, വീഡിയോ കോണ്ഫറന്സിംഗിലൂടെ നടത്തിയ അവലോകനത്തില് സംസ്ഥാനങ്ങളും കേന്ദ്രഭരണ പ്രദേശങ്ങളും പദ്ധതിയുടെ നിലവിലെ പുരോഗതി വിശദീകരിച്ചു. ഗ്രാമീണ കുടുംബങ്ങള്ക്ക് പൈപ്പ് വെള്ള കണക്ഷന് ലഭ്യമാക്കുന്നതിന്റെ നിലവാരവും സ്ഥാപനപരമായ സംവിധാനങ്ങളും സാര്വത്രിക ലഭ്യത ഉറപ്പാക്കാന് മുന്നോട്ടുള്ള വഴിയും സംസ്ഥാനങ്ങളും കേന്ദ്രഭരണ പ്രദേശങ്ങളും വിശദീകരിച്ചു. ജല് ജീവന് ദൗത്യം നടപ്പാക്കുന്നതിലെ പുരോഗതി ജമ്മു കശ്മീര് അവതരിപ്പിച്ചു.
കേന്ദ്രഭരണ പ്രദേശമായ ജമ്മു കശ്മീരില് 18.17 ലക്ഷം വീടുകളുണ്ട്, അതില് 8.38 ലക്ഷം  പേര്ക്ക് ഇതിനകം തന്നെ ടാപ്പ് വാട്ടര് കണക്ഷനുകള് നല്കി. ഈ സാമ്പത്തിക വര്ഷത്തില് ജെജെഎമ്മിന് കീഴില് 681.77 കോടി രൂപ കേന്ദ്ര വിഹിതമായി ജമ്മ കശ്മീരിന് അനുവദിച്ചു. പ്രായോഗികവും സാമ്പത്തികവുമായ പ്രകടനത്തെ അടിസ്ഥാനമാക്കി അധിക വിഹിതത്തിന് ഈ കേന്ദ്രഭരണ പ്രദേശം യോഗ്യമാണ്. 2023-24 ഓടെ ഈ ലക്ഷ്യം പൂര്ത്തീകരിക്കുക എന്ന ദേശീയ ലക്ഷ്യത്തെക്കാള് മുന്നില്, 2022 ഡിസംബറോടെ 100% കവറേജ് ആണ് ജമ്മു കശ്മീര് ആസൂത്രണം ചെയ്യുന്നത്. അങ്ങനെ ചെയ്യുന്നതിലൂടെ, ഓരോ ഗ്രാമീണ ഭവനത്തിനും പൈപ്പ് കുടിവെള്ളം നല്കുകയെന്ന ലക്ഷ്യത്തിലെത്തുന്നതിന് ആവേശകരമായ ഉദാഹരണമായി മാറുകയാണ് ജമ്മു കശ്മീര്.
സാംസ്കാരിക മന്ത്രാലയം
ആര്ക്കിയോളജിക്കല് സര്വ്വേ ഓഫ് ഇന്ത്യയുടെ തൃശൂര് സര്ക്കിളിനുകീഴില് അന്താരാഷ്ട്ര യോഗാദിനം ആചരിച്ചു
ആര്ക്കിയോളജിക്കല് സര്വ്വേ ഓഫ് ഇന്ത്യയുടെ തൃശൂര് സര്ക്കിളിനു കീഴില് പാലക്കാട് കോട്ട, തിരുവനന്തപുരത്തെ അഞ്ചുതെങ്ങ് കോട്ട എന്നിവിടങ്ങളില് അന്താരാഷ്ട്ര യോഗാദിനം ആചരിച്ചു. ആസാദി കാ അമൃത് മഹോത്സവത്തിന്റെ ഭാഗമായി, ഇന്ത്യന് സ്വാതന്ത്യ ദിനവുമായി ബന്ധപ്പെട്ട 75 സുപ്രധാന സാസ്കാരിക പൈതൃക സ്ഥാനങ്ങളില് 'യോഗയും ഇന്ത്യന് പൈതൃകവും' എന്ന പേരില് കേന്ദ്ര സാസ്കാരിക മന്ത്രാലയമാണ് പ്രചരണ പരിപാടി സംഘടിപ്പിച്ചിട്ടുള്ളത്.
പാലക്കാട് കോട്ടയിൽ നടന്ന പരിപാടികള് ശ്രീ.വി കെ ശ്രീകണ്ഠന് എംപി ഉദ്ഘാടനം ചെയ്തു. ആര്ക്കിയോളജിക്കല് സര്വ്വേ ഓഫ് ഇന്ത്യയുടെ തൃശൂര് സര്ക്കിള് സൂപ്രണ്ട് ആര്ക്കിയോളജിസ്റ്റ് ശ്രീ. കെ പി മോഹന്ദാസ് സംസാരിച്ചു. കോവിഡ് പ്രോട്ടോക്കോളും, മാനദണ്ഡങ്ങളും പാലിച്ചുകൊണ്ട്, രണ്ടിടങ്ങളിലെയും സ്റ്റാഫ് അംഗങ്ങളെ മാത്രം പങ്കെടുപ്പിച്ചാണ് യോഗാദിനമാചരിച്ചത്. ആയുഷ് മന്ത്രാലയത്തിന്റെ നിര്ദ്ദേശത്തോടെയുള്ള കോമണ് യോഗ പ്രോട്ടോകോൾ പാലിച്ചായിരുന്നു പരിപാടികള്.
(Visitor Counter : 12
പഞ്ചായത്തീരാജ് മന്ത്രാലയം
ബ്ലോക്ക്, ജില്ലാ വികസന പദ്ധതികളുടെ പ്രാരംഭ ചട്ടക്കൂട് കേന്ദ്ര ഗ്രാമവികസന, പഞ്ചായത്തീ രാജ് മന്ത്രി ശ്രീ നരേന്ദ്ര സിംഗ് തൊമാര് പുറത്തിറക്കി
ബ്ലോക്ക്, ജില്ലാ വികസന പദ്ധതികളുടെ പ്രാരംഭ ചട്ടക്കൂട് കേന്ദ്ര ഗ്രാമവികസന, പഞ്ചായത്തീ രാജ് മന്ത്രി ശ്രീ നരേന്ദ്ര സിംഗ് തൊമാര് വീഡിയോ കോണ്ഫറന്സിലൂടെ പുറത്തിറക്കി. പദ്ധതികള് ആസൂത്രണം ചെയ്യുന്നതിന് ബ്ലോക്ക്, ജില്ലാ പഞ്ചായത്തുകള്ക്കുള്ള വിശദ മാര്ഗ്ഗരേഖയാണ് ഈ ചട്ടക്കൂട്. പദ്ധതി ആസൂത്രകര്ക്കും ബന്ധപ്പെട്ട കക്ഷികള്ക്കും ഇത് ഉചിതമായ തലത്തില് സഹായകമാകും.
പ്രാദേശികമായി ലഭ്യമായ വിഭവങ്ങളിലും, പ്രദേശത്തെ ജനങ്ങളുടെ അഭിലാഷങ്ങളിലും മുന്ഗണനാ മേഖലകളിലും ഊന്നല് നല്കിക്കൊണ്ട് ബ്ലോക്ക്, ജില്ലാ തലത്തിലുള്ള സമഗ്ര വികസനത്തെ ഈ പ്രാരംഭ ചട്ടക്കൂട് പ്രോത്സാഹിപ്പിക്കുമെന്ന് ശ്രീ തൊമാര് പ്രതീക്ഷ പ്രകടിപ്പിച്ചു. എല്ലാ റിസോഴ്സ് വ്യക്തികള്ക്കും വികേന്ദ്രീകൃത ആസൂത്രണവുമായി ബന്ധപ്പെട്ട് ബ്ലോക്ക്, ജില്ലാ പഞ്ചായത്തുകളില് പ്രവര്ത്തിക്കുന്നവര്ക്കും ഈ ചട്ടക്കൂട് പ്രധാന ഉപാധിയാകും. സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും പ്രതിനിധികള് വീഡിയോകോണ്ഫറന്സില് പങ്കെടുത്തു.(Visitor Counter : 107
പ്രത്യേക സേവനങ്ങളും ഫീച്ചറുകളും
കേന്ദ്രഭവന, നഗരകാര്യ മന്ത്രാലയത്തിലെ ഉദ്യോഗസ്ഥർ എറണാകുളത്ത് കുടുംബശ്രീയുടെ മികച്ച മാതൃക പ്രവർത്തന കേന്ദ്രങ്ങൾ സന്ദർശിച്ചു
സംസ്ഥാനങ്ങളിലെ/ കേന്ദ്ര ഭരണ പ്രദേശങ്ങളിലെ മികച്ച സമ്പ്രദായങ്ങൾ പങ്കുവെച്ചുകൊണ്ട് 'നഗര ദാരിദ്ര്യ നിർമ്മാർജ്ജനത്തിനായുള്ള നൂതന സമീപനം' എന്ന വിഷയത്തിൽ ദ്വിദിന ശിൽപശാല സമാപിച്ചു.
കൊച്ചി : ജൂൺ 24, 2023
കേന്ദ്രഭവന, നഗരകാര്യ മന്ത്രാലയത്തിലെ ഉദ്യോഗസ്ഥർ ദേശീയ നഗര ഉപജീവന ദൗത്യമായ എൻ.യു.എൽ.എമ്മിനു കീഴിലെ കുടുംബശ്രീയുടെ മികച്ച മാതൃകകൾ സന്ദർശിച്ചു. ദീന് ദയാല് അന്ത്യോദയ-ദേശീയ നഗര ഉപജീവന ദൗത്യം ജോയിന്റ് സെക്രട്ടറിയും മിഷൻ ഡയറക്ടറുമായ ശ്രീ രാഹുൽ കപൂർ, ദീന് ദയാല് അന്ത്യോദയ-ദേശീയ നഗര ഉപജീവന ദൗത്യം ഡയറക്ടർ ഡോ. മധു റാണി തിയോത്തിയ, പി.എം.സ്വാനിധി ഡയറക്ടർ ശ്രീമതി. ശാലിനി പാണ്ഡെ, മന്ത്രാലയത്തിലെ മറ്റ് ഉദ്യോഗസ്ഥർ എന്നിവർ കൊച്ചിമെട്രോ & വാട്ടർ മെട്രോയിലെ കുടുംബശ്രീ ഇനിഷ്യേറ്റീവ് ഫോർ ബിസിനസ് സൊല്യൂഷൻസ്-കിബ്സ് സന്ദർശിച്ചു. കൊച്ചി കോർപ്പറേഷനിൽ കുടുംബശ്രീയുടെ കീഴിൽ 10 രൂപയ്ക്ക് ഭക്ഷണം നൽകുന്ന സമൃദ്ധി ഹോട്ടലും സംഘം സന്ദർശിച്ചു. സംഘം, കൊച്ചി മെട്രോ റെയിൽ ലിമിറ്റഡ് മാനേജിങ് ഡയറക്ടർ ശ്രീ ലോക്നാഥ് ബെഹ്റ, കുടുംബശ്രീ എൻഎച്ച്ജി അംഗങ്ങൾ എന്നിവരുമായി ആശയവിനിമയം നടത്തി.
മറ്റ് സംസ്ഥാനങ്ങളിലെ ഉദ്യോഗസ്ഥർ, തൃശൂർ കോർപ്പറേഷനിൽ നഗര തദ്ദേശസ്ഥാപനങ്ങളുമായി ചേർന്നുള്ള സി എൽ എഫ് പ്രവർത്തനങ്ങൾ,തൃശൂർ വനിതാ ഫുഡ് കോർട്ട്, ഹരിതകർമസേന- കുന്നംകുളം മുനിസിപ്പാലിറ്റിയിലെ മാലിന്യ സംസ്ക്കരണത്തിനായുള്ള വനിതാ സംരംഭങ്ങൾ, ഗുരുവായൂർ മുനിസിപ്പാലിറ്റിയിൽ നഗര തദ്ദേശസ്ഥാപനങ്ങളും ടൂറിസം വകുപ്പും സംയോജിച്ച് നടത്തുന്ന നഗര ഉപജീവന കേന്ദ്രം,കുടുംബശ്രീ പ്രീമിയം ഫുഡ് കോർട്ട് എന്നിവിടങ്ങൾ സന്ദർശിച്ചു.
'നഗര ദാരിദ്ര്യ നിർമ്മാർജ്ജനത്തിനുള്ള നൂതന സമീപനം' എന്ന ദേശീയ ശിൽപശാലയുടെ അവസാന ദിവസം, 'നഗര ദാരിദ്ര്യ നിർമ്മാർജ്ജനത്തിലെ മികച്ച അന്താരാഷ്ട്ര സമ്പ്രദായങ്ങൾ', 'എല്ലാവരെയും ഉൾക്കൊള്ളുന്ന ഉപജീവന മാർഗ്ഗങ്ങളുടെ സംയോജനം' എന്നീ വിഷയങ്ങളിൽ രണ്ട് സാങ്കേതിക സെഷനുകൾ നടന്നു.
DAY-NULM ജോയിന്റ് സെക്രട്ടറിയും മിഷൻ ഡയറക്ടറുമായ ശ്രീ രാഹുൽ കപൂർ നഗര ദാരിദ്ര്യ നിർമ്മാർജ്ജനത്തിലെ മികച്ച അന്താരാഷ്ട്ര സമ്പ്രദായങ്ങൾ എന്നആദ്യ സാങ്കേതിക സെഷൻ മോഡറേറ്റ് ചെയ്തു. യുഎൻഡിപിയിലെ ഉപജീവനമാർഗ്ഗം& മൂല്യ ശൃംഖല സ്പെഷ്യലിസ്റ്റ്- ഡോ. രവി ചന്ദ്ര, മൈക്രോസേവ് പാർട്ണർ ശ്രീ അഭിഷേക് ആനന്ദ്, അർബൻ മാനേജ്മെന്റ് സെന്റർ  ഡയറക്ടർ ശ്രീമതി മൻവിത ബരാദി, സെന്റർ ഫോർ സിവിൽ സൊസൈറ്റിയിലെ ശ്രീമതി സംസ്കൃതിശ്രീ, കേരള ഇൻസ്റ്റിറ്റ്യൂട്ട് ഓഫ് ലോക്കൽ അഡ്മിനിസ്ട്രേഷൻ  അസിസ്റ്റന്റ് പ്രൊഫസർ ഡോ മോനിഷ് ജോസ് എന്നിവർ പാനലിൽ അംഗങ്ങളായിരുന്നു.
[
കേരള ഗവൺമെന്റിന്റെ തദ്ദേശ സ്വയംഭരണ വകുപ്പ് പ്രിൻസിപ്പൽ സെക്രട്ടറി ഡോ.ഷർമിള മേരി ജോസഫായിരുന്നു 'എല്ലാവരെയും ഉൾക്കൊള്ളുന്ന ഉപജീവന മാർഗങ്ങൾളുടെ സംയോജനം' എന്ന സാങ്കേതിക സെഷന്റെ മോഡറേറ്റർ. ക്വാളിറ്റി കൗൺസിൽ ഓഫ് ഇന്ത്യ  ഡെപ്യൂട്ടി അഡൈ്വസർ ശ്രീമതി പ്രകൃതി മേത്ത, അസം സംസ്ഥാന മിഷൻ ഡയറക്ടർ ശ്രീമതി പഞ്ചമി ചൗധരി, പുണെയിലെ ലൈറ്റ് ഹൗസ് കമ്മ്യൂണിറ്റിയിലെ ശ്രീമതി അമൃത, യു എം സി ഡെപ്യൂട്ടി ഡയറക്ടർ ശ്രീമതി മേഘ്ന മൽഹോത്ര,കുടുംബശ്രീ പ്രോഗ്രാം ഓഫീസർ ശ്രീ. ജഹാംഗീർ. എസ്,
എന്നിവർ പാനൽ അംഗങ്ങളിൽ ഉൾപ്പെടുന്നു.
'നഗര ദാരിദ്ര്യ നിർമ്മാർജ്ജനത്തിലേക്കുള്ള നൂതന സമീപനം' എന്ന വിഷയത്തെക്കുറിച്ചുള്ള ദ്വിദിന ശിൽപശാല സംസ്ഥാന/കേന്ദ്ര ഭരണ പ്രദേശങ്ങളിലെ മികച്ച സമ്പ്രദായങ്ങൾ പങ്കുവെച്ചുകൊണ്ട് സമാപിച്ചു.
SKY
(Visitor Counter : 17